ananddey/assamese-wiki-corpus huggingface dataset:
নবীন বুঢ়াগোহাঁই

নবীন বুঢ়াগোহাঁই একাধাৰে লেখক, গৱেষক, কবি, শিশু সাহিত্যিক৷ বুৰঞ্জীৰ অধ্যয়ন-অনুসন্ধান আৰু চৰ্চাকাৰী এজন লেখক হিচাপে তেখেতৰ সুকীয়া পৰিচয় আছে৷ তেখেতে এতিয়ালৈকে ২৩খন বুৰঞ্জী বিষয়ক গ্ৰন্থ লিখি উলিয়াইছে৷ সাম্প্ৰতিক সময়ত তেখেতৰ বুৰঞ্জী বিষয়ক লেখাৰ লগতে বিভিন্ন সমাজ-সংস্কৃতি বিষয়ক লেখা অসমৰ বিভিন্ন বাতৰি-কাকত আৰু আলোচনীত প্ৰকাশিত হৈ আহিছে৷

জন্ম আৰু পৰিচয়

তেখেতৰ জন্ম হয় ১৯৮৫ চনৰ ১৪ নৱেম্বৰ তাৰিখে শিৱসাগৰ জিলাৰ কৈজান গাঁৱত৷ পিতৃৰ নাম নিত্যানন্দ বুঢ়াগোহাঁই আৰু মাতৃৰ নাম প্ৰয়াত ৰূপা বুঢ়াগোহাঁই৷

শিক্ষা

প্ৰাথমিকঃ হাৰমতী বৰগোহাঁই মৈদাম প্ৰাথমিক বিদ্যলয়,১৯৯১
মাধ্যমিক আৰু হাইস্কুলৰ শিক্ষাঃ কোঁৱৰপুৰ উচ্চতৰ মাধ্যমিক বিদ্যালয়, ১৯৯৫
হায়াৰছেকেণ্ডৰী আৰু স্নাতকঃ দিখৌমুখ মহাবিদ্যালয়, ২০০২

প্ৰকাশিত গ্ৰন্থৰ তালিকা

বুৰঞ্জীমূলক

বুৰঞ্জীপ্ৰসিদ্ধ শিৱসাগৰঃ এ হিষ্ট্ৰৰীকেল নোটবুক
অসমীয়া জাতিৰ পিতৃপুৰুষ চাওলুং ছ্যু-কা-ফা
তলাতল কাৰেংঘৰ
গড়গাঁৱৰ কাৰেংঘৰ
আহোম যুগৰ দৌল আৰু ইয়াৰ স্থাপত্য-কলা
বুৰঞ্জী, সংস্কৃতি আৰু স্থাপত্য-ভাস্কৰ্য
বুৰঞ্জীৰ বৰ্ণিল প্ৰসংগ
আহোম যুগৰ নাৰী
ঘনশ্যামৰ ঘৰঃ এটা অনুসন্ধানমূলক টোকা
শিৱসাগৰ
অসমৰ মঠ-মন্দিৰ
এচিয়াৰ প্ৰথম পেভিলিয়ন ৰংঘৰ
মৈদামৰ বুৰঞ্জী
জয়মতী কুঁৱৰী
জেৰেঙাৰ জয়মতী কুঁৱৰী (নাটক)
আহোম যুগৰ হিলৈ-বৰতোপ
আহোম যুগৰ গড়, আলি আৰু শিলাসাঁকো
বুঢ়াগোহাঞি ডাঙৰীয়াৰ বুৰঞ্জী
শিৱসাগৰ বৰপুখুৰী আৰু তিনিটা দৌল
আহোম যুগৰ পুখুৰী-স্থাপত্য আৰু অসমৰ অন্যান্য পুখুৰী
আহোম যুগৰ ৰাজধানী
Kareng Ghar : The Ahom Royal Palace of Gargaon ('গড়গাঁৱৰ কাৰেংঘৰ' গ্ৰন্থৰ ইংৰাজী অনুবাদ। অনুবাদক : ড০ প্ৰশান্ত কুমাৰ চুতীয়া)

কাব্য-সংকলন

এদিন একোৱেই ভাল নলগা হৈ আহিব
এজাক বনৰীয়া বৰষুণ

প্ৰবন্ধ-সংকলন

অন্ধ-বিশ্বাসৰ অস্ত্ৰোপচাৰ

শিশু-সাহিত্য

অক্কণমানি মৌ-মাখি (উপন্যাস)
শেষ ৰহস্য আৰু অন্যান্য কাহিনী (গল্প)
নৱ-বৈষ্ণৱ ধৰ্মৰ প্ৰৱৰ্তক শ্ৰীমন্ত শংকৰদেৱ
ইচলাম ধৰ্মৰ প্ৰৱৰ্তক হজৰত মোহাম্মদ
ৰাজকুমাৰৰ সাধু (অনুবাদ)
অকণিহঁতৰ মনপৰশা সাধু (সম্পা.)
আকবৰ আৰু বীৰবলৰ সাধু
ৰাজকুমাৰ আৰু পদুমকুঁৱৰী

সম্পাদিত গ্ৰন্থ

হুঁচৰিৰ আৰ্হি আৰু বিহুনাম
অযৌক্তিক অলীক চিন্তা আৰু যুক্তিৰ চলন্ত চৰ্চা (ৰিপুঞ্জয় গগৈৰ প্ৰবন্ধ সংকলন)
শোভেন হাজৰিকাৰ নিৰ্বাচিত কবিতা-১
জয়জ্যোতি গগৈৰ নিৰ্বাচিত কবিতা
স্বভাৱ-কবি শিৱনাথ কোঁৱৰৰ কবিতা

সম্পাদিত আলোচনী

নতুন চিন্তা (মাহেকীয়া আলোচনী, অধুনালুপ্ত)
অকণিৰ পাৰিজাত (শিশু-আলোচনী, অধুনালুপ্ত)
মইনাৰ পাৰিজাত (শিশু-আলোচনী, অধুনালুপ্ত)
ঋতু (কাব্যালোচনী, অধুনালুপ্ত)

বঁটা আৰু সন্মান

ইভা বৰগোহাঁই শইকীয়া সোঁৱৰণী বঁটা, সদৌ অসম কবি সন্মিলন, ২০০৯-১০
ঐতিহ্য মিত্ৰ, প্ৰত্নতত্ত্ব সঞ্চালকালয়, অসম চৰকাৰ, ২০২০
উৎকৃষ্টতাৰ বঁটা, পৰ্যটন বিভাগ, অসম, ২০২৩

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:অসমীয়া শিশু সাহিত্যিক
সুশীলা তিৰিয়া

সুশিলা তিৰিয়া এগৰাকী সমাজকৰ্মী আৰু ভাৰতীয় জাতীয় কংগ্ৰেছ দলৰ ৰাজনীতিবিদ৷ তেওঁ ভাৰতীয় সংসদৰ উচ্চ সদনত ৰাজ্যসভাত(১৯৮৬ চনত আৰু পুনৰ ২০০৬ চনত) ওড়িশাক প্ৰতিনিধিত্ব কৰি ভাৰতৰ সংসদৰ সদস্য হৈছিল। ১৯৯৪ চনত (দশম লোকসভা) লোকসভা, নিম্ন সদনলৈ নিৰ্বাচিত হয় আৰু ১৯৯৬ চনত (১১ নং লোকসভা) পুনৰ নিৰ্বাচিত হয়।

জীৱন

সুশীলা তিৰিয়া স্বাধীনতা সংগ্ৰামী পৰিয়ালৰ সদস্য। তেওঁৰ পিতৃ ৰূপনাৰায়ণ তিৰিয়াই এখন বিদ্যালয় খুলি জনজাতীয় সমাজক শিক্ষা দিয়াৰ প্ৰতি তীব্ৰ আগ্ৰহ প্ৰকাশ কৰিছিল।

২৪ বছৰ বয়সত সুশীলা তিৰিয়াই যুৱ কংগ্ৰেছ (I)ত যোগদান কৰে আৰু ১৯৮৩ আৰু ১৯৮৪ চনত ক্ৰমে ওড়িশাৰ ময়ুৰভঞ্জ জিলাৰ পৰা ইয়াৰ সভানেত্ৰী আৰু উপ-সভাপতি হয়।

১৯৮৬ চনত তেওঁ ৰাজ্যসভালৈ নিৰ্বাচিত হয়। তেখেতে তেখেতৰ কাৰ্যকালত ১৯৮৬–৮৭ চনত বিজ্ঞান আৰু প্ৰযুক্তি মন্ত্ৰালয়, পাৰমাণৱিক শক্তি আৰু মহাসাগৰ উন্নয়ন, ১৯৮৭–৮৮ চনত অসামৰিক বিমান পৰিবহণ মন্ত্ৰালয় আৰু ১৯৮৮–৮৯ চনত যোগাযোগ মন্ত্ৰালয়ৰ পৰামৰ্শদাতা সমিতিৰ সদস্য হিচাপে কাৰ্যনিৰ্বাহ কৰিছিল।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
কল্পনা (অভিনেত্ৰী)

কল্পনা ৰঞ্জনী (; ৫ অক্টোবৰ ১৯৬৫ – ২৫ জানুৱাৰী ২০১৬) এগৰাকী ভাৰতীয় অভিনেত্ৰী আছিল, যি কল্পনা নামেৰে অধিক পৰিচিত। তেওঁ দক্ষিণ ভাৰতীয় ছবিত, প্ৰধানকৈ মালয়ালম আৰু তামিল ভাষাৰ ছবিত অভিনয় কৰিছিল। তেওঁ বিভিন্ন দক্ষিণ ভাৰতীয় ভাষাৰ ৩০০ৰো অধিক ছবিত অভিনয় কৰিছে। ৬০তম ৰাষ্ট্ৰীয় চলচ্চিত্ৰ বঁটাত থানিচাল্লা ঞ্জান (২০১২) ছবিত অভিনয় কৰাৰ বাবে তেওঁ শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰে। কল্পনাই ১৯৭০ দশকৰ শেষৰ ফালে শিশুশিল্পী হিচাপে নিজৰ কেৰিয়াৰ আৰম্ভ কৰিছিল। যদিও মুখ্য অভিনেত্ৰী হোৱাৰ উদ্দেশ্যেৰে এই উদ্যোগটোলৈ আহিছিল, তথাপিও কমিক চৰিত্ৰৰ বাবে দৰ্শকৰ মাজত জনপ্ৰিয় হৈ পৰিছিল।

কৰ্মজীৱন

কল্পনাই শিশুশিল্পী হিচাপে নিজৰ কেৰিয়াৰ আৰম্ভ কৰে বিদাৰুন্না মট্টুকাল ছবিত।

তথ্য সংগ্ৰহ

বাহ্যিক সংযোগ

En.msidb.org

শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:কানাড়া চলচ্চিত্ৰৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী

শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
তন্ময় ভাট

তন্ময় ভাট (; জন্ম: ২৩ জুন ১৯৮৭) এজন ভাৰতীয় ইউটিউবাৰ, কমেডিয়ান, চিত্ৰনাট্যকাৰ, অভিনেতা, পৰিৱেশক আৰু প্ৰযোজক। তেওঁ গুৰচিমৰান খাম্বাৰ সৈতে সৃষ্টিশীল অনুষ্ঠান AIB (এআইবি)ৰ সহ-প্ৰতিষ্ঠাপক আৰু প্ৰাক্তন চিইঅ'/চিএফঅ'।২০১৮ চনত তেওঁ আমাজন প্ৰাইমত সম্প্ৰচাৰিত ষ্টেণ্ড আপ কমেডী প্ৰতিযোগিতা কমিকষ্টানৰ ছিজন ১ৰ বিচাৰক আছিল।

২০১৯ চনৰ মাজভাগত তেওঁ ইউটিউব চেনেল "তন্ময় ভাট" আৰম্ভ কৰে, য'ত তেওঁ ভ্লগ, কমেডী স্কেচ, ৰিয়েকচন ভিডিঅ' আৰু ভিডিঅ' পোষ্ট কৰে আৰু PUBG Mobile আৰু Among Us আদি গেম ষ্ট্ৰীম কৰে। তেওঁ বহু ষ্টেণ্ড আপ কমেডী শ্ব’ত অভিনয় কৰাৰ লগতে কৃষিবিদ ৰূপক যাদৱাদ (ডি ৱাই পি তালছাণ্ডে)ৰ দ্বাৰা প্ৰতিষ্ঠা কৰা ‘ৱেইৰডাছ কমেডী’ৰো অংশ আছিল।

প্ৰাৰম্ভিক জীৱন

কানাড়া ব্ৰাহ্মণ পৰিয়ালত জন্মগ্ৰহণ কৰা ভাটৰ স্কুলীয়া শিক্ষা কচমোপলিটান এডুকেচন ছ’চাইটি আৰু আন্ধেৰীত অৱস্থিত শেঠ চুনীলাল দামোদৰদাস বৰফিৱালা হাইস্কুলত সম্পন্ন হৈছিল। তাৰ পিছত তেওঁ আৰ ডি নেচনেল কলেজ আৰু জয় হিন্দ কলেজত উচ্চ শিক্ষা গ্ৰহণ কৰে, য'ত তেওঁ বিজ্ঞাপনত স্নাতক ডিগ্ৰী সম্পূৰ্ণ কৰে।

ইউটিউবত

২০১৯ চনৰ নৱেম্বৰ মাহত ভাটে ইউটিউবলৈ উভতি আহি PUBG: Battlegrounds ষ্ট্ৰীমিং কৰে। তেওঁ দ্বিতীয়টো চেনেল 'অনেষ্টলি বাই তন্ময় ভাট'ও মুকলি কৰে, য'ত তেওঁ 'লাৰ্নিং ষ্ট্ৰিম' আৰু বিভিন্ন বিষয়ৰ বিশেষজ্ঞসকলক লৈ ভিডিঅ' আয়োজন কৰে।

২০২০ চনৰ এপ্ৰিল মাহৰ আৰম্ভণিতে ভাট আৰু কনিজ সুৰকাই দুদিনৰ বাবে ৮ ঘণ্টীয়া লাইভ ষ্ট্ৰীম আয়োজন কৰি ক’ভিড-১৯ মহামাৰীৰ বিৰুদ্ধে যুঁজ দিয়া দাতব্য সংস্থাসমূহৰ বাবে ১৭ লাখ টকাৰো অধিক ধন সংগ্ৰহ কৰে। ভাটে সহযোগী কমেডিয়ান ৰোহন যোশী, কানিজ সুৰকা, ভূৱন বাম, অনুভাব পাল, বৰুণ গ্ৰভাৰ আৰু কুশা কপিলাৰ সৈতে মাল্টিপ্লেয়াৰ অনলাইন গেমৰ মডাৰেটৰ আছিল।

২০২০ চনত নেটফ্লিক্স ইণ্ডিয়াই নেটফ্লিক্সত বিভিন্ন চিনেমা আৰু টিভি শ্ব'ৰ প্ৰতি প্ৰতিক্ৰিয়া প্ৰকাশ কৰি ভাটৰ সৈতে এখন ধাৰাবাহিক আৰম্ভ কৰে, যাৰ নাম "তন্ময়ৰ প্ৰতিক্ৰিয়া"। তন্ময়ে নিজৰ চেনেলৰ মিম আৰু ভিডিঅ'সমূহৰ ওপৰতো প্ৰতিক্ৰিয়া প্ৰকাশ কৰে, মূলতঃ তেওঁৰ "অ'জি গেং"ৰ সৈতে; যি হৈছে নিজৰ ক'ডনেম থকা চাৰিজনীয়া এটা গোট - আদিত্য কুলশ্ৰেষ্ঠ (লেখক অ'পি), নিশান্ত তনৱাৰ (ৰাইডাৰ অ'পি), ৰোহন যোশী (প্ৰিজনাৰ অ'পি), জাকিৰ খান (শ্বায়াৰ অ'পি), বিশাল দয়ামা (শৌহৰ অ'পি) আৰু পিযুষ শৰ্মা (বেংকাৰ অ'পি)।

তথ্যসূত্ৰ

বাহ্যিক সংযোগ

শ্ৰেণী:ভাৰতৰ চলচ্চিত্ৰ পৰিচালক
শ্ৰেণী:অভিনেতা
শ্ৰেণী:ভাৰতীয় অভিনয় শিল্পী
শ্ৰেণী:কমেডিয়ান
শ্ৰেণী:ভাৰতীয় কমেডিয়ান
শ্ৰেণী:ষ্টেণ্ড আপ কমেডিয়ান
শ্ৰেণী:ভাৰতীয় ষ্টেণ্ড আপ কমেডিয়ান
শ্ৰেণী:ভাৰতীয় ইউটিউবাৰ
শ্ৰেণী:জীৱিত ব্যক্তি
শ্ৰেণী:মহাৰাষ্ট্ৰৰ ব্যক্তি
শ্ৰেণী:মুম্বাইৰ অভিনয় শিল্পী
শ্ৰেণী:চিত্ৰনাট্য লেখক
গ্ৰীষ্মকালীন অলিম্পিক ২০১৬

গ্ৰীষ্মকালীন অলিম্পিক ২০১৬ , আনুষ্ঠানিকভাৱে ৩১তম অলিম্পিয়াডৰ গেমছ আৰু সাধাৰণভাৱে ৰিঅ' ২০১৬ নামে পৰিচিত ই হৈছে এক আন্তৰ্জাতিক বহু-ক্ৰীড়া প্ৰতিযোগিতা যি ব্ৰাজিলৰ ৰিঅ' ডি জেনেৰিঅ' চহৰত ৫ আগষ্টৰ পৰা ২১ আগষ্ট ২০১৬ তাৰিখলৈকে অনুষ্ঠিত হ'ব। অভিলেখ সংখ্যক দেশ পদক সংগ্ৰহৰ বাবে অপেক্ষা কৰিছে। এইবাৰৰ প্ৰতিযোগিতাত কছোভো তথা দক্ষিণ ছুডানসহ ২০৬ খন জাতীয় অলিম্পিক সমিতিৰ (এনঅ'চি) পৰা ১০,৫০০ জনতকৈও অধিক ক্ৰীড়াবিদে অংশগ্ৰহণ কৰিছে। আন্তৰ্জাতিক অলিম্পিক কমিটিয়ে ২০০৯ চনত সংযুক্ত কৰা ৰাগবি ছেভেন্‌ছ তথা গলফ সহ এই প্ৰতিযোগিতাত মুঠ ২৮টা অলিম্পিক ক্ৰীড়াৰ ৩০৬টা ইভেন্ট অনুষ্ঠিত হ'ব। ক্ৰীড়া প্ৰতিযোগিতাসমুহ আয়োজনৰ বাবে আয়োজক চহৰ ৰিঅ' দি জেনেৰিঅ'ৰ ৩৩টা স্থান আৰু অতিৰিক্ত হিচাপে ব্ৰাজিলৰ সৰ্ব বৃহৎ চহৰ ছাও পাওলো, ৰাজধানী চহৰ ব্ৰাছিলিয়া, মানাওছ আৰু ছালভাদোৰ চহৰৰ ৫টা স্থান নিৰ্বাচন কৰা হৈছে।

২০০৯ চনৰ ২ অক্টোবৰত ডেনমাৰ্কৰ কোপেনহেগেনত অনুষ্ঠিত ১২১তম আইঅ'চি ছেছনৰ সভাত ৰিঅ' দি জেনেৰিঅ'ক আয়োজক চহৰ হিচাপে ঘোষণা কৰা হয়। আয়োজক চহৰ হিচাপে নাম উত্থাপিত অন্য চহৰসমুহ হৈছে মাদ্ৰিদ, স্পেইন; চিকাগো, যুক্তৰাষ্ট্ৰ; টকিঅ', জাপান। ৰিঅ' দক্ষিণ আমেৰিকা মহাদেশৰ প্ৰথম অলিম্পিক প্ৰতিযোগিতাৰ আয়োজক চহৰ তথা লেটিন আমেৰিকাৰ দ্বিতীয়। ইয়াৰ আগেয়ে গ্ৰীষ্মকালীন অলিম্পিক ১৯৬৮ লেটিন আমেৰিকাৰ মেক্সিক' চহৰত অনুষ্ঠিত হৈছিল।

নিলাম নিষ্পত্তি

ক্ৰীড়াসমুহ

২০১৬ গ্ৰীষ্মকালীন অলিম্পিকৰ ক্ৰীড়াসমুহ

স্প্ৰিণ্ট (১২)
স্লাল’ম (৪)

(২)
(২)
ৰোড (৪)
ট্ৰেক (১০)

ড্ৰেছেজ (২)
ইভেণ্টিং (২)
(২)

আৰ্টিষ্টিক (১৪)
ৰিডমিক (২)
ট্ৰেম্পলাইন (২)

ভলিবল (২)
বিছ ভলিবল (২)

ফ্ৰী ষ্টাইল (১২)
গ্ৰেকো-ৰোমান (৬)

তথ্য সংগ্ৰহ

শ্ৰেণী:গ্ৰীষ্মকালীন অলিম্পিক ২০১৬
শ্ৰেণী:গ্ৰীষ্মকালীন অলিম্পিক গেমচ
শ্ৰেণী:২০১৬ত বহু-ক্ৰীড়া প্ৰতিযোগিতা
ভেণ্ডি বজাৰ ঘৰানা

ভেণ্ডি বজাৰ ঘৰানা হৈছে ভাৰতীয় শাস্ত্ৰীয় সংগীত অন্যতম কণ্ঠ ঘৰানা, যাৰ উৎপত্তি ১৮৯০ চনত মুম্বাইৰ‌ ভেণ্ডি বজাৰৰ পৰা হৈছিল।

ঘৰানাৰ প্ৰতিষ্ঠাপকসকল মূলতঃ উত্তৰ প্ৰদেশৰ মোৰাদাবাদ অঞ্চলৰ ব্যক্তি আছিল। মুম্বাইলৈ প্ৰব্ৰজন কৰাৰ পিছত তেওঁলোকৰ ঘৰানা মোৰাদাবাদ ঘৰানাৰ পৰিৱৰ্তে ভেণ্ডি বজাৰ ঘৰাণা নামেৰে অধিক পৰিচিত হৈ পৰিছিল। লতা মংগেশকাৰ এই ঘৰানাৰ এগৰাকী বিশিষ্ট প্ৰতিনিধি আছিল।

ইতিহাস আৰু বৈশিষ্ট্যসমূহ

১৮৯০ চনৰ আশে-পাশে মুম্বাইৰ ভেণ্ডী বজাৰ অঞ্চলত ভাতৃদ্বয় ছজ্জু খান, নাজিৰ খান আৰু খাদিম হুছেইন খানে ভেণ্ডী বজাৰ ঘৰানা প্ৰতিষ্ঠা কৰিছিল। এই ঘৰানাৰ বৈশিষ্ট্যসমূহৰ ভিতৰত আছে মুকলি কণ্ঠস্বৰত খেয়াল উপস্থাপন কৰিবলৈ 'আকাৰ' ব্যৱহাৰ কৰা। য'ত স্পষ্ট স্বৰধ্বনিৰ সৈতে, শ্বাস-প্ৰশ্বাস নিয়ন্ত্ৰণৰ ওপৰত জোৰ দিয়া হয়, এটা উশাহতে দীঘল অংশবোৰ গোৱা হয়। ইয়াৰ উপৰিও মধ্যালয়ৰ বাবে অগ্ৰাধিকাৰ (মিডিয়াম টেম্পো) আৰু সম্প্ৰসাৰিত আলাপ বাবে সুপৰিচিত মেৰুখণ্ড বা খাণ্ডমেৰু প্ৰণালী ব্যৱহাৰ কৰা হয়। ছাজ্জু খানৰ পুত্ৰ অমন আলী খান আৰু অঞ্জনীবাই মালপেকাৰ এই ঘৰানাৰ সুপৰিচিত প্ৰতিনিধি। আমিৰ খান পিতৃ শ্বাহমিৰ খান এই ঘৰানাৰ অন্তৰ্গত ব্যক্তি আছিল আৰু তেওঁৰ পুত্ৰসকলৰ হাতত এই পৰম্পৰা অৰ্পণ কৰিছিল।

বিশিষ্ট প্ৰচাৰকসকল

চতুৰ্থ প্ৰজন্ম- অমন আলী খানৰ শিষ্য (১৮৮৮-১৯৫৩)

পণ্ডিত শিৱকুমাৰ শুক্লা (১৯১৮–১৯৯৮)

ৰমেশ নাডকাৰ্ণী (১৯২১–১৯৯৫)

টি ডি জানোৰিকাৰ (১৯২১–২০০৬)

পঞ্চম প্ৰজন্ম

নীলটাই নাগপুৰকাৰ; উপেন্দ্ৰ কামত; মন্দাকিনি গাদ্ৰে; পণ্ডিত জগন্নাথ ‘সংগীতমূৰ্তি’ প্ৰসাদ; বসন্তী শাঠে

আন শিষ্যসকল

অমন আলী খানৰ শিষ্যসকলঃ
আশ্ৰফ হুছেইন
লতা মংগেশকাৰ
বসন্তৰাও দেশপাণ্ডে
মান্না দে

অঞ্জনীবাঈ মালপেকাৰৰ শিষ্যসকল

কুমাৰ গন্ধৰ্ব; কিশোৰী আমোংকাৰ; বেগম আখতাৰ; নাইনা দেৱী

শিৱকুমাৰ শুক্লাৰ শিষ্যসকল:

পণ্ডিত দয়ানন্দ দেৱগন্ধৰ্ব, মনোজ পেটেল, বসন্তী সাথে, মুকুন্দ ব্যাস, সংগীতা পন্ধৰপুৰকাৰ, অনিল বৈষ্ণৱ, দ্বাৰকানাথ ভনছলে, পণ্ডিত ঈশ্বৰভন্দ্ৰ, সুভাষ দেশাই, নীলম যজ্ঞিক, মিতালী সিং, কিৰণ শুক্লা, আৰু চিন্তন পেটেল

নৱৰাং নাগপুৰকাৰৰ শিষ্যসকল:

আশা ভোছলে; জিতেন্দ্ৰ অভিষেকী; সুমন কল্যাণপুৰ; পংকজ উধাছ

তথ্যসূত্ৰ

বাহ্যিক সংযোগ

ভেণ্ডী বজাৰ ঘৰানাৰ বাবে নিবেদিত ৱেবছাইট

শ্ৰেণী:সংগীত
শ্ৰেণী:সংগীত গোষ্ঠী
প্ৰধানমন্ত্ৰী কিষাণ সন্মান নিধি

প্ৰধানমন্ত্ৰী কিষাণ সন্মান নিধি হৈছে ভাৰত চৰকাৰ এক যুগান্তকাৰী পদক্ষেপ যি কৃষকসকলক ন্যূনতম আৰ্থিক সাহায্য হিচাপে প্ৰতি বছৰে ৬,০০০ টকা পৰ্যন্ত প্ৰদান কৰে। ২০১৯ চনৰ ১ ফেব্ৰুৱাৰীত ভাৰতৰ অন্তৱৰ্তীকালীন কেন্দ্ৰীয় বাজেটৰ সময়ত পীয়ুষ গোয়েলে এই পদক্ষেপৰ কথা ঘোষণা কৰিছিল। আৰু ২০১৯ চনৰ ২৪ ফেব্ৰুৱাৰীত আচঁনিখন শুভাৰম্ভ কৰে।এই আঁচনিখনৰ বাবে প্ৰতি বছৰে ৭৫,০০০ কোটি টকা (বা ২০২৩ চনত ৯.৭ বিলিয়ন আমেৰিকান ডলাৰৰ সমতুল্য) ব্যয় হৈছে।

ইতিহাস

এই আঁচনিখন প্ৰথমে তেলেংগানা চৰকাৰৰ এক আঁচনি ৰাইথু বন্ধু আঁচনি হিচাপে কল্পনা কৰিছিল আৰু ৰূপায়ণ কৰিছিল, য'ত এক নিৰ্দিষ্ট পৰিমাণৰ ধন পোনপটীয়াকৈ যোগ্য কৃষকসকলক দিয়া হয়। এই আঁচনিখনে বিশ্ব বেংককে ধৰি ইয়াৰ সফল ৰূপায়ণৰ বাবে বিভিন্ন সংস্থাৰ পৰা প্ৰশংসা লাভ কৰিছে। বহুতো অৰ্থনীতিবিদে পৰামৰ্শ দিয়ে যে কৃষি ঋণ ৰেহাইৰ তুলনাত এই ধৰণৰ বিনিয়োগৰ সমৰ্থন ভাল । এই আঁচনিৰ ইতিবাচক ফলাফলৰ সৈতে, ভাৰত চৰকাৰে ইয়াক দেশজোৰা প্ৰকল্প হিচাপে ৰূপায়ণ কৰিব বিচাৰিছিল আৰু ২০১৯ চনৰ ১ ফেব্ৰুৱাৰীত ভাৰতৰ অন্তৱৰ্তীকালীন কেন্দ্ৰীয় বাজেটৰ সময়ত পীয়ুষ গোয়েলে এই কথা ঘোষণা কৰিছিল।

কৃষি আৰু কৃষক কল্যাণ মন্ত্ৰালয়ে পিএম কিষাণ সন্মান নিধি যোজনাৰ অধীনত শীৰ্ষ প্ৰদৰ্শন কৰা ৰাজ্য আৰু জিলাসমূহক বঁটা প্ৰদান কৰিছে। পিএম কিষানৰ উপৰিও,কৃষক আৰু অন্যান্য হিতাধিকাৰীসকলক বিত্তীয় সাহায্য আৰু সমৰ্থন প্ৰদান কৰাৰ লক্ষ্যৰে চৰকাৰী আঁচনিসমূহৰ এক বিস্তৃত পৰিসৰৰ অন্বেষণ কৰিব পাৰে। ই তথ্য সংশোধন, কৃষকৰ অভিযোগসমূহৰ সমাধান, আৰু সময়মতে শাৰীৰিক প্ৰমাণীকৰণ অনুশীলনৰ দৰে মানদণ্ডৰ ওপৰত আধাৰিত।

লগতে চাওক

ভাৰতত কৃষি
ভাৰতত কৃষি বীমা
ভাৰতত জলসিঞ্চন
ৰাষ্ট্ৰীয় কৃষি বিকাশ যোজনা

তথ্যসূত্ৰসমূহ

শ্ৰেণী:ভাৰতৰ চৰকাৰী যোজনা আৰু নীতি
থাৰাৱথ আম্মালু আম্মা

থাৰাৱথ আম্মালু আম্মা আছিল ব্ৰিটিছ ভাৰতৰ (বৰ্তমানৰ কেৰালা, ভাৰত) মাদ্ৰাজ প্ৰদেশত জন্মগ্ৰহণ কৰা এগৰাকী মালায়ালম ভাষাৰ লেখক আৰু অনুবাদক। সংস্কৃত আৰু তামিলৰ পৰা তেওঁ মালায়ালমলৈ বহু গ্ৰন্থ অনুবাদ কৰিছিল। ১৯১৪ চনত আম্মালু আম্মাৰ উপন্যাস ‘কমলাভাই আথৱ লক্ষ্মীবিলাসথিলে কোলাপাঠকম’ (কমলাভাই বা লক্ষ্মীবিলাসমত হোৱা হত্যাকাণ্ড) মালায়ালম ভাষাত এগৰাকী মহিলাই লিখা প্ৰথমখন ডিটেকটিভ উপন্যাস। তেতিয়াৰ কোচি ৰাজ্যৰ সৰ্বোচ্চ সাহিত্য বঁটা "সাহিত্য সখী" অস্বীকাৰ কৰা তেওঁ একমাত্ৰ লেখিকা।

জীৱনী

১৮৭৩ চনৰ ২৬ এপ্ৰিলত কেৰেলাৰ বৰ্তমানৰ পালাক্কাড় জিলাৰ থাৰাৱথ পৰিয়ালত থাৰাৱথ কুম্মিনিয়াম্মা আৰু তহচিলদাৰ চিঞ্চমবীতিল শংকৰন নাইৰৰ ঘৰত আম্মালু আম্মাৰ জন্ম হয়। টিপু চুলতানৰ আক্ৰমণৰ সময়ত থাৰাৱথ আম্মালু আম্মাৰ পূৰ্বপুৰুষসকল মালাবাৰৰ পৰা পলাক্কাড় পাৰালিলৈ আহিছিল। তেওঁৰ এজন ভাতৃ আছিল, ডাক্তৰ টি এম নাইৰ। ইয়াৰ পিছত তেওঁ তেওঁৰ পিতৃৰ পৰা গণিত আৰু পিছলৈ তামিল ভাষা শিকিবলৈ আৰম্ভ কৰে।

মালয়ালম, সংস্কৃত আৰু তামিল ভাষাত তেওঁ ভালদৰে পাকৈত আছিল। কোচিনৰ মহাৰাজাই তাইক "সাহিত্য সখী" বঁটা দিবলৈ ইচ্ছুক আছিল যদিও তাই নাকচ কৰিছিল। তেতিয়াৰ কোচিন ৰাজ্যৰ সৰ্বোচ্চ সাহিত্যিক বঁটা "সাহিত্য সখী"ৰ পৰা অস্বীকাৰ কৰা একমাত্ৰ লেখিকা।

১৯৩৬ চনৰ ৬ জুনত তেওঁৰ মৃত্যু হয়।

ব্যক্তিগত জীৱন

আম্মালু আম্মা তিনিবাৰ বিবাহপাশত আবদ্ধ হয়। ১৫ বছৰ বয়সত তেওঁৰ প্ৰথম বিবাহ হয়। পুন্নাথুৰ কোভিলাকামৰ প্ৰভু তেওঁৰ প্ৰথম স্বামীয়ে দুটা সন্তানৰ জন্মৰ পিছত তেওঁক এৰি থৈ যায়। মাকৰ জোৰত দ্বিতীয়বাৰৰ বাবে চিকিৎসক ৰামপুৰমৰ কৃষ্ণ ভাৰয়াৰক তেওঁ বিয়া কৰাইছিল। তিনিগৰাকী কন্যা সন্তান জন্ম দিয়াৰ কিছু সময়ৰ পিছতে ৱাৰিয়াৰৰ মৃত্যু হয়। প্ৰথম দুখন বিবাহৰ জৰিয়তে লাভ কৰা বহু সন্তানৰ বিভিন্ন সময়ত মৃত্যু হয় আৰু মাত্ৰ দুগৰাকী কন্যাহে শেষত বাকী থাকে। তেওঁৰ তৃতীয়খন বিবাহ বদক্কুমতাৰ বাৰ্যথৰ উন্নিকৃষ্ণ ভাৰয়াৰৰ সৈতে হয়।

তথ্যসূত্ৰ

শ্ৰেণী:সমাজকৰ্মী
শ্ৰেণী:ভাৰতৰ মহিলা সমাজকৰ্মী
বগা বাবাৰ মাজাৰ

বগা বাবাৰ মাজাৰ বা বগা ফকীৰৰ মাজাৰ অসমৰ ডিব্ৰুগড় জিলাৰ ডিব্ৰুগড় চহৰৰ মাজ-মজিয়াৰ পাঁচআলি অঞ্চলত অৱস্থিত ইছলাম ধৰ্মালম্বীৰ উপাসনাস্থলী। ইয়াত চুফী সন্ত চৈয়দ ৰশ্বন আলি চিষ্টিৰ মাজাৰ। চুফী সন্ত চৈয়দ ৰশ্বন আলি চিষ্টি স্থানীয়ভাৱে বগা বাবা হিচাপে বিখ্যাত আছিল। তেওঁৰ আজমেৰৰ পৰা ইছলাম ধৰ্মৰ বাণী প্ৰচাৰ কৰিবলৈ অসমলৈ আহি ডিব্ৰুগড়ত বাস কৰিছিল। তেওঁৰ মৃত্যুৰ পিছত তাতেই তেওঁক কবৰ দিয়া হৈছিল। পিছলৈ সেই স্থানত তেওঁৰ মাজাৰ প্ৰতিষ্ঠা কৰা হয়। কিংবদন্তি অনুসৰি ওখ-পাখ আৰু সুন্দৰ শুভ্ৰ অৱয়বৰ চৈয়দ ৰশ্বন আলি চিষ্টি বগা ঘোঁৰাত উঠি ঊণৰ চোলা পিন্ধি আজমেৰৰ পৰা বিংশ শতিকাৰ প্ৰথমাৰ্ধত অসমলৈ আহিছিল। তাৰপিছত তেওঁ অসমত উপস্থিত হৈ ডিব্ৰুগড় চহৰৰ ৰে'ল ষ্টেচনৰ কাষৰ জুপুৰি এটাত বাস কৰিছিল।

যাতায়ত

বগা বাবাৰ মাজাৰ ডিব্ৰুগড় চহৰৰ মাজ-মজিয়াৰ ৩৭ নং ৰাষ্ট্ৰীয় ঘাইপথৰ কাষত অৱস্থিত। ই পুৰণি ডিব্ৰুগড় টাউন ৰে'ল ষ্টেচনৰ নিচেই কাষত অৱস্থিত। ডিব্ৰুগড় ৰেল ষ্টেচন আৰু ডিব্ৰুগড় বিমানবন্দৰ মহাবিদ্যালয় খনৰ পৰা ক্ৰমে ৬ আৰু ১৬ কিঃমিঃ নিলগত অৱস্থিত।

তথ্য উৎস

শ্ৰেণী:মছজিদ
শ্ৰেণী:অসমৰ ধৰ্মীয় স্থান
শ্ৰেণী:ডিব্ৰুগড় জিলাৰ পৰ্যটনস্থলী
দীপ গগৈ

দীপ গগৈ (জন্ম ১৭ ডিচেম্বৰ ১৯৫১) এগৰাকী ভাৰতীয় ৰাজনীতিক আৰু বৰ্তমান লোকসভাৰ সাংসদ। তেওঁ ভাৰতীয় জাতীয় কংগ্ৰেছ দলৰ সদস্য আৰু লোকসভাত অসমৰ কলিয়াবৰ লোকসভা সমষ্টিক প্ৰতিনিধিত্ব কৰে।

পৃষ্ঠভূমি

গগৈয়ে ডিব্ৰুগড় বিশ্ববিদ্যালয়ৰ পৰা বিজ্ঞানৰ স্নাতক ডিগ্ৰী লাভ কৰিছিল। তেওঁৰ পত্নী মিতালি গগৈ।

ৰাজনৈতিক কেৰিয়াৰ

গগৈয়ে ২০০১ চনত অসম বিধানসভালৈ তিতাবৰ সমষ্টিৰ পৰা বিধায়ক হিচাপে নিৰ্বাচিত হৈছিল তাৰ পিছত তেওঁ তৰুণ গগৈয়ে প্ৰতিনিধিত্ব কৰি থকা কলিয়াবৰ লোকসভা সমষ্টিৰ পৰা উপ-নিৰ্বাচনত নিৰ্বাচনত অৱতীৰ্ণ হৈ সাংসদ হিচাপে নিৰ্বাচিত হয়। ২০০৪ আৰু ২০০৯ চনত দীপ গগৈ পুনৰ লোকসভালৈ সাংসদ হিচাপে নিৰ্বাচিত হয়।

তথ্য উৎস

শ্ৰেণী:অসমৰ ৰাজনীতিক
পিয়ুমি হংসমালী

পিয়ুমি হংসমালী গোমেজ (জন্ম: ২২ নৱেম্বৰ ১৯৯২) এগৰাকী শ্ৰীলংকান অভিনেত্ৰী, দূৰদৰ্শন ব্যক্তিত্ব, সৌন্দৰ্য প্ৰতিযোগিতাৰ প্ৰতিযোগী আৰু মডেল। তেওঁ ৰিতু নামৰ ধাৰাবাহিকখনৰ লগতে ৱাচ্ছানায়ে চন্দা আৰু লক্ষ্ণৌ আদি বোলছবিসমূহত অভিনয় কৰিছে।

প্ৰাৰম্ভিক জীৱন আৰু শিক্ষা

হংসমালীৰ জন্ম হৈছিল কালাপলুৱাৱাত। তেওঁ নিহাল লক্ষ্মণ গোমেজ আৰু বাসন্তী পেৰেৰাৰ একমাত্ৰ সন্তান আছিল। তেওঁৰ পিতৃ-মাতৃ দুয়োৰে বিদেশত কৰ্মৰত আছিল। তেওঁ ৰাজাগিৰিয়াৰ শ্ৰী সোবিতা বিদ্যালয়ৰ পৰা শিক্ষা সম্পূৰ্ণ কৰে। ২০১১ চনত তেওঁ ৰোজান ডায়াছৰ দ্বাৰা পৰিচালিত চাইড ইমেজ মডেলিং স্কুলত যোগদান কৰে। ২০১৪ চনত শান্তা চয়জাৰ নিৰ্দেশনাত আইটিএন-ত সম্প্ৰচাৰিত টেলিভিছন ধাৰাবাহিক ৰিতুৰ জৰিয়তে হংসমালীয়ে টেলিভিছনত অভিষেক ঘটায়। এই ধাৰাবাহিকখনত তেওঁ জনপ্ৰিয় অভিনেতা বিশ্ব কোডিকাৰাৰ বিপৰীতে নাম চৰিত্ৰত অভিনয় কৰিছিল।

২০১৫ চনত তেওঁ 'মিচেছ গ্লোব'ত অংশগ্ৰহণ কৰে আৰু তাৰ পিছত ২০১৬ চনত মালয়েছিয়াত অনুষ্ঠিত 'মিচেছ নবেল কুইন অফ দ্য ইউনিভাৰ্চ'ত প্ৰতিদ্বন্দ্বিতা কৰে।

ইয়াৰ পিছত ২০১৮ চনত উদয়কান্ত ৱৰ্ণাসূৰ্যৰ নিৰ্দেশনাত নিৰ্মিত নাট্য চলচ্চিত্ৰ ৱাচ্ছানায়ে চন্দাৰ জৰিয়তে তেওঁ প্ৰথমবাৰৰ বাবে চিনেমা জগতত প্ৰৱেশ কৰে। এই ছবিখনত তেওঁ 'মিহিৰি' নামৰ মুখ্য চৰিত্ৰত অভিনয় কৰিছিল। ২০১৯ চনত তেওঁক অনিল কুমাৰৰ নিৰ্দেশনাত নিৰ্মিত মালয়ালম ছবি লক্ষ্ণৌত অভিনয় কৰিবলৈ আমন্ত্ৰণ জনোৱা হয়। এই ছবিখনত তেওঁ শ্ৰীলংকাৰ নাট্যকাৰ জেকচন এন্থনীৰ সৈতে মুখ্য ভূমিকা পালন কৰিছিল। ১৯৯২ চনত যশোদা বিমলাধৰ্মাই এখন ভাৰতীয় ছবিত মুখ্য চৰিত্ৰত অভিনয় কৰাৰ পিছত এগৰাকী শ্ৰীলংকাৰ অভিনেত্ৰীয়ে এনে স্থান লাভ কৰা এয়া দ্বিতীয়টো ঘটনা।

তথ্যসূত্ৰ

বাহ্যিক সংযোগ

শ্ৰেণী:শ্ৰীলংকাৰ চলচ্চিত্ৰ অভিনেত্ৰী
কিৰগিজস্তান

কিৰগিজিস্তান মধ্য এছিয়াৰ পূব ভাগৰ এখন স্থলবেষ্টিত ৰাষ্ট্ৰ। ইয়াৰ চৰকাৰী নাম কিৰগিজ প্ৰজাতন্ত্ৰ (Кыргыз Республикасы ক্যিৰ্গিয্‌ ৰেস্পুব্লিকাস্যি)। ইয়াৰ উত্তৰে কাজাখাস্তান, পূবে চীন, দক্ষিণে চীন আৰু তাজিকিস্তান আৰু পশ্চিমে উজবেকিস্তান। বিশকেক চহৰ দেশখনৰ ৰাজধানী তথা বৃহত্তম চহৰ।

কিৰগিজ সকল মুছলমান জাতি। তেওঁলোক কিৰগিজ ভাষা নামৰ একপ্ৰকাৰৰ তুৰ্কী ভাষা ব্যৱহাৰ কৰে। এওঁলোক কিৰগিজিস্তানৰ জনসংখ্যাৰ সংখ্যাগৰিষ্ঠ অংশ গঠন কৰিছে।
উজবেক আৰু ৰুছ জাতিৰ লোকসকল এই অঞ্চলৰ উল্লেখযোগ্য সংখ্যালঘু সম্প্ৰদায়। ঊনৈছ শতিকাৰ শেষৰ ফালে কিৰগিজিস্তান ৰুছ সম্ৰাজ্যৰ অন্তৰ্গত হয়। ১৯২৪ চনত ই ছোভিয়েট ইউনিয়নৰ এখন স্বায়ত্তশাসিত অঞ্চলৰ মৰ্যাদা পায়। ১৯৩৬ চনত ইয়াক ছোভিয়েট প্ৰজাতন্ত্ৰৰ মৰ্যাদা দিয়া হয়। তেতিয়া এই দেশ কিৰগিজিয়া নামেও পৰিচিত আছিল। ১৯৯১ চনত দেশখনে স্বাধীনতা লাভ কৰে আৰু ১৯৯৩ চনত নতুন সংবিধান গ্ৰহণ কৰা হয়।

ৰাজনীতি

কিৰগিজিস্তান এখন অৰ্ধ-ৰাষ্ট্ৰপতিশাসিত প্ৰতিনিধিত্বমূলক গণতান্ত্ৰিক ৰাষ্ট্ৰ। ৰাষ্ট্ৰপতি কেৱল ৰাষ্ট্ৰৰ প্ৰধান। প্ৰধানমন্ত্ৰী হৈছে দেশ খনৰ চৰকাৰ প্ৰধান। ৰাষ্ট্ৰৰ প্ৰশাসনিক আৰু আন আন ক্ষমতা সমূহ এওঁৰ হাতত ন্যস্ত। ৰাষ্ট্ৰৰ পৰিচালনাৰ সমস্ত ক্ষমতা চৰকাৰৰ হাতত ন্যস্ত। আইন প্ৰণয়নৰ ক্ষমতা চৰকাৰ আৰু আইনসভা উভয়ৰ ওপৰত ন্যস্ত। বিচাৰ ব্যৱস্থা সাধাৰণতে চৰকাৰৰ পৰা স্বতন্ত্ৰ।

ভাষা

কিৰগিজ ভাষা কিৰগিজিস্তানৰ চৰকাৰী ভাষা। এই ভাষা কিৰগিজিস্তানৰ আধাতকৈ বেছি অধিবাসীৰ মাতৃভাষা। ইয়াৰ প্ৰায় ১৬% লোক ৰুছ ভাষা ব্যৱহাৰ কৰে। অন্যান্য প্ৰচলিত ভাষা সমূহ হল; উজবেক ভাষা, চীনা ভাষা, মংগোলীয় ভাষা আৰু উইগুৰ ভাষা। ইয়াৰ কিছুমান উল্লেখনীয় জনগোষ্ঠী হৈছে কিৰগিজ, উজবেক, ৰাছিয়ান, জাৰ্মান আদি।

পৰিবহণ

সুউচ্চ পাহাৰীয়া ভূ-প্ৰকৃতি কিৰগিজিস্তানৰ পৰিবহণ ব্যৱস্থাৰ ওপৰত গভীৰ প্ৰভাৱ বিস্তাৰ কৰিছে। কিৰগিজিস্তানৰ বাট-পথ সমূহ অতি দুৰ্গম, পাহাৰীয়া ঢালত, সৰ্পিলকাৰ। এইবোৰৰ বেছিভাগেই সমুদ্ৰ পৃষ্ঠৰা পৰা ৩০০০ মিটাৰ ওখ গিৰিপথৰ মাজেৰে পাৰ হৈ গৈছে। ইয়াৰ বাট-পথ সমূহ সঘনাই ভূমিস্খলন আৰু হিমানী সম্প্ৰপাতৰ চিকাৰ হয়। শীতকালত উচ্চ উচ্চতাৰ দুৰৱৰ্তী অঞ্চলসমূহ ভ্ৰমণ কৰা অত্যন্ত দুঃসাধ্য। আৰু এক প্ৰধান সমস্যা হল, ছোভিয়েট চৰকাৰৰ আমলত নিৰ্মিত বেছিভাগ পথৰ মাজেৰে বৰ্তমান আন্তৰ্জাতিক সীমা পাৰ হৈ গৈছে। ইয়াৰ ফলত এই পথ সমূহ ব্যৱহাৰ কৰোঁতে আন্তৰ্জাতিক নীতি-নিৰ্দেশনা মানি চলিব লাগে। যাৰ ফলত বহুত সময় নষ্ট হয়। কিৰগিজিস্তানত গ্ৰামীণ আৰু পাহাৰীয়া অঞ্চলত পৰিবহণৰ মাধ্যম হিচাপে ঘোড়া ব্যৱহৃত হয়।

তথ্য উৎস

শ্ৰেণী:এছিয়াৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
লেচলি চেচ

লেচলি চেচ (; জন্ম: ২৫ আগষ্ট ১৯৫৮) এগৰাকী ইজৰাইলী সমাজ কৰ্মী, মুখ্য কাৰ্যবাহী বিষয়া আৰু শিল্পী। ইজৰাইল উইমেনছ নেটৱৰ্ক (আই ডব্লিউ এন), ইজৰাইল ৰিলিজিয়াছ একচন চেণ্টাৰ (আই আৰ এ চি), ৱৰ্ল্ড ইউনিয়ন ফৰ প্ৰগ্ৰেছিভ ইহুদীজম (ডব্লিউ ইউ পি জে) আৰু উইমেন অৱ দ্য ৱাল (ডব্লিউ অ' ডব্লিউ)ৰ চি ই অ' হিচাপে কাৰ্যনিৰ্বাহ কৰিছিল।[1]

জীৱনী

১৯৫৮ চনৰ ২৫ আগষ্টত দক্ষিণ আফ্ৰিকা জোহান্সবাৰ্গত জন্মগ্ৰহণ কৰা চেচে পাঁচ বছৰ বয়সৰ পৰা হাইফাত ডাঙৰ-দীঘল হৈছিল। হাইফা বিশ্ববিদ্যালয়ত অধ্যয়ন সমাপ্ত কৰাৰ পিছত জেৰুজালেমলৈ গুচি যায় আৰু তাৰ পৰাই হোটেল পৰিচালনাৰ বিষয়ে অধ্যয়ন কৰে আৰু কেইবাবছৰ ধৰি এই ক্ষেত্ৰত কাম কৰে।

ইজৰাইল মহিলা নেটৱৰ্কত এবছৰ স্বেচ্ছাসেৱী হিচাপে কাম কৰাৰ পিছত তেওঁক সংস্থাটোৰ প্ৰথম মুখপাত্ৰ আৰু জনসংযোগ সঞ্চালিকা হিচাপে নিযুক্তি দিয়া হয়। চাৰি বছৰৰ পিছত তেওঁ মুখ্য কাৰ্যবাহী বিষয়া হয়। দুয়োটা ভূমিকাতে (১৯৮৯-১৯৯৭) তেওঁ ইজৰাইলী ৰাজহুৱা কাৰ্যসূচীত লিংগ সমতাৰ বিষয়টোক আগস্থানলৈ অনাত সফল হয়।

১৯৯৭-২০০৩ চনৰ ভিতৰত তেওঁ ইজৰাইল ৰিলিজিয়াছ একচন চেণ্টাৰৰ চিইঅ' হিচাপে কাম কৰিছিল যিয়ে অন্যান্য বিষয়ৰ লগতে ইজৰাইলৰ ভিতৰত সমতা, সামাজিক ন্যায় আৰু ধৰ্মীয় বহুত্ববাদৰ ৰক্ষাৰ বাবে চেষ্টা কৰিছিল৷ তেওঁ ইজৰাইলৰ আইনী ব্যৱস্থা আৰু লবীং ব্যৱহাৰ কৰিছিল।

তথ্যসূত্ৰ

শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:ইজৰাইলৰ ব্যক্তি
শ্ৰেণী:সমাজকৰ্মী
শ্ৰেণী:জীৱিত ব্যক্তি
টোকোলাই চাহ গৱেষণা প্ৰতিষ্ঠান

টোকোলাই চাহ গৱেষণা প্ৰতিষ্ঠান ১৯১১ চনত যোৰহাটৰ টোকোলাই নৈৰ পশ্চিম পাৰত অসমৰ গৰ্ব সেউজীয়া সোণ চাহৰ উৎপাদন আৰু প্ৰস্তুতকৰণ পদ্ধতিৰ ওপৰত বিস্তাৰ ভাৱে গৱেষণা চলাবৰ বাবে সমগ্ৰ উত্তৰ-পূৰ্বাঞ্চলৰ চাহ বাগিচাসমূহক সামৰি বৰ্তমানৰ টোকোলাই চাহ গৱেষণা প্ৰতিষ্ঠানটো প্ৰতিষ্ঠা কৰা হৈছিল। ড॰ পি এইচ কাৰ্পেণ্টাৰক মুৰব্বী বিষয়া হিচাপে নিযুক্তি দিয়া হয়। অসম আৰু বংগ চৰকাৰ আৰু চাহ উদ্যোগে ইয়াৰ প্ৰতিষ্ঠাৰ খৰচ বহন কৰিছিল। ১৯৬৪ চনৰ পহিলা জানুৱাৰীৰ পৰা বৈজ্ঞানিক আৰু উদ্যোগিক অনুসন্ধান পৰিষদ, চাহ ব'ৰ্ড আৰু সদস্য বাগিচাসমূহৰ এটা সমবায় ভিত্তিক গৱেষণা প্ৰতিষ্ঠান হিচাপে 'চাহ গৱেষণা সন্থা' গঠন কৰা হয় আৰু ই টোকোলাই গৱেষণা প্ৰতিষ্ঠানৰ পৰিচালনাৰ দায়িত্ব গ্ৰহণ কৰে।

টোকোলাই চাহ গৱেষণা প্ৰতিষ্ঠানত চাহ গছ ৰোৱা, প্ৰতিপাল কৰা, পাত তোলা, সাৰ প্ৰয়োগ কৰা, জলসিঞ্চন, গছক পোক আৰু বেমাৰৰ পৰা ৰক্ষা কৰা আদি বিভিন্ন বিষয়ত গৱেষণা চলাই থকাৰ উপৰিও আধুনিক চাহৰ কলাকৰ্ষণ (tissue culture) আৰু ইয়াৰ ঔষধি গুণৰ ওপৰত বিশেষ গুৰুত্ব সহকাৰে গৱেষণা চলি আছে।

তথ্য সংগ্ৰহ

বাহ্যিক সংযোগ

টোকোলাই চাহ গৱেষণা প্ৰতিষ্ঠানৰ ৱেবছাইট

শ্ৰেণী:অসমৰ গৱেষণা প্ৰতিষ্ঠানসমূহ
শ্ৰেণী:যোৰহাট জিলাৰ শৈক্ষিক প্ৰতিষ্ঠান‎
মাচা ফৰ্ণ-ইন

মাচা ফৰ্ণ-ইন (থাই: มัจฉา พรอินทร์; জন্ম ১৯৭৯/১৯৮০) এগৰাকী থাই নাৰীবাদী আৰু খিলঞ্জীয়া আৰু এলজিবিটি অধিকাৰৰ কৰ্মী।

প্ৰাথমিক জীৱন

মাচা ইছানত ডাঙৰ-দীঘল হৈছিল, এই কাৰকসমূহৰ বাবে তেওঁ স্কুলত গুণ্ডাগিৰিৰ সন্মুখীন হৈছিল। তেওঁ ২০০৭ চনত এই সংস্থাটো প্ৰতিষ্ঠা কৰিছিল। আৰু ILGA Asiaৰ প্ৰাক্তন ব’ৰ্ড সদস্য।

২০২০ আৰু ২০২১ চনত মাচাই থাইলেণ্ড চৰকাৰক সমালোচনা কৰিছিল যে চৰকাৰে জাতিগত সংখ্যালঘুসকলক আৰ্থিক সহায় প্ৰদান কৰা নাছিল, যাৰ ফলত তেওঁলোক ক’ভিড-১৯ মহামাৰীৰ সময়ত অধিক ক্ষতিগ্ৰস্ত হৈছিল।

স্বীকৃতি

২০২৩ চনত মাচাক বিবিচিৰ ১০০ মহিলা তালিকাত বিশ্বৰ অন্যতম প্ৰেৰণাদায়ক আৰু প্ৰভাৱশালী মহিলা হিচাপে অন্তৰ্ভুক্ত কৰা হৈছিল।

ব্যক্তিগত জীৱন

মাচা এগৰাকী লেচবিয়ান।

তেওঁৰ ভাতৃ আৰু তেওঁৰ পত্নীৰ বিচ্ছেদৰ পিছত, ছোৱালীজনীক আইতাকে ডাঙৰ-দীঘল কৰিছিল, যেতিয়ালৈকে মাচাই ৯ বছৰ বয়সত তেওঁক নিজৰ লগত নলয়।

মাচা আৰু তেওঁৰ পৰিয়াল ছান কামফেঙ, চিয়াং মাইত বাস কৰে। ২০১৬ চনত এজন চুবুৰীয়াই তেওঁলোকৰ ঘৰৰ ওচৰত কেইবাবাৰো জুই লগাইছিল, যাক মাচাই সমকামীতাৰ বিৰুদ্ধে বিদ্বেষৰ ফল বুলি বিশ্বাস কৰিছিল; আৰক্ষীক খবৰ দিয়াৰ পিছতো কোনো ব্যৱস্থা লোৱা হোৱা নাছিল।

তথ্যসূত্ৰ

শ্ৰেণী:থাইলেণ্ডৰ ব্যক্তি
শ্ৰেণী:নাৰীবাদী
তাৰকাময় যুদ্ধ

তাৰকাময় যুদ্ধ (সংস্কৃত: तारकामय युद्ध, আক্ষৰিক অৰ্থ:'তাৰাৰ প্ৰেমৰ বাবে যুদ্ধ') হিন্দু পৌৰাণিক কাহিনীত বৰ্ণনা কৰা এখন প্ৰাচীন যুদ্ধ৷ চন্দ্ৰ দেৱতা সোমে বৃহস্পতিৰ পত্নী তাৰাক পলোৱাই নিয়াৰ ফলত এই যুদ্ধৰ সূত্ৰপাত হৈছিল। পদ্মপুৰাণত এই যুদ্ধৰ কথা উল্লেখ আছে, আৰু দেৱ আৰু অসুৰৰ মাজত হোৱা ধাৰাবাহিক দেৱাসুৰ সংগ্ৰামৰ পঞ্চম যুদ্ধ বুলি বৰ্ণনা কৰা হৈছে।

কিংবদন্তি

কিংবদন্তি অনুসৰি উতাথ্যাৰ গৰ্ভৱতী পত্নী মমতাৰ সৈতে বিবাহ বহিৰ্ভূত প্ৰেমৰ বাবে বৃহস্পতিক শাস্তি দিবলৈ এই অপহৰণ সংঘটিত হৈছিল। আন এটা কিংবদন্তি অনুসৰি ৰাজসুয় অনুষ্ঠানৰ সফলতাৰ বাবে হোৱা সোমদেৱৰ অহংকাৰৰ বাবেই এই অপহৰণ সংঘটিত হৈছিল। ইন্দ্ৰৰ হস্তক্ষেপৰ পিছতো সোমে তাৰাক স্বামীৰ ওচৰত ঘূৰাই দিবলৈ অস্বীকাৰ কৰিলে। গুৰু বৃহস্পতিক যক্ষৰ সৈতে মিত্ৰতা কৰা ইন্দ্ৰ আৰু দেৱসকলে সহায় কৰিছিল, আনহাতে সোমক সহায় কৰিছিল শুক্ৰ আৰু দানৱৰ সৈতে মিত্ৰতা কৰা দৈত্যসকলে। ৰুদ্ৰৰ নেতৃত্বত দেৱতাসকলে অসুৰসকলক ঐশ্বৰিক ক্ষেপণাস্ত্ৰৰে আক্ৰমণ কৰে আৰু অসুৰসকলে নিজৰ নিজৰ অস্ত্ৰেৰে এই আক্ৰমণ প্ৰতিহত আনে। ব্ৰহ্মাণ্ড পুৰাণত উল্লেখ আছে যে বিষ্ণুৱেও যুদ্ধত অংশগ্ৰহণ কৰি অসুৰ কালানেমীক বধ কৰিছিল। ইন্দ্ৰই সোমৰ পক্ষ লোৱা প্ৰহ্লাদৰ পুত্ৰ বিৰোচনক বধ কৰা বুলি কোৱা হৈছে। অৱশেষত ব্ৰহ্মাই হস্তক্ষেপ কৰি তাৰাক স্বামীৰ ওচৰলৈ ঘূৰাই আনিলে। যথা সময়ত তাই বুধক জন্ম দিলে, তৰাই সোমদেৱক নিজ পুত্ৰৰ পিতৃ বুলি দৃঢ়তা প্ৰদান নকৰালৈকে বৃহস্পতি আৰু সোম দুয়োজনে বুধক নিজৰ পুত্ৰ বুলি দাবী কৰিছিল।

তথ্য সংগ্ৰহ

শ্ৰেণী:হিন্দু কিংবদন্তি
শ্ৰেণী:শ্ৰুতিকথাত যুদ্ধ
নৱমল্লিকা ফুল

নৱমল্লিকা হৈছে এবিধ সপুষ্পক উদ্ভিদ। ডালবোৰ ক্ষুদ্ৰ ক্ষুদ্ৰ নোমেৰে আবৰা। পাত বিপৰীতমুখী, সৰল, ১৮ চেমিলৈকে দীঘল আৰু ১০ চেমিলৈকে বহল। বগা ৰঙৰ ৮ বা ৯ পাহিযুক্ত ফুল ফুলে। এপ্ৰিল-মে মাহত ফুল ফুলে।

সাধাৰণ নাম

নৱমল্লিকা ফুলৰ বিভিন্ন ভাষাত বিভিন্ন নাম আছে:
ইংৰাজী: Shrubby Jasmine
অসমীয়া: নৱমল্লিকা
বাংলা: নোবমুল্লিকা
হিন্দী: बड़ा कुन्द (বড়া-কুন্দ), नवमल्लिका (নবমল্লিকা), धुर-माल्ति (ধুৰ-মাল্তি)
কানাড়া: adavi mallige, dodda kaadu mallige
মালায়ালাম: നാഗമല്ലികാ Nagamallika
মাৰাঠী: Kumdi, Kundi, Kusaara
উড়িয়া: ବରାକୁନ୍ଦା Barakunda
সংস্কৃত: नागमल्ली Nagamalli, नवमल्लिका Navamallika
তামিল: கட்டமல்லிகை Kattumalligai, நாகமல்லீ Nagamalli
তেলেগু: adavi jaji, adavi malli
উৰ্দু: Gul-chambeli گل چمیلی

তথ্য সংগ্ৰহ

শ্ৰেণী:ফুল
শ্ৰেণী:অসমৰ উদ্ভিদ